text: Galant mand snydt af blondine
  02 juli 2014 kl. 05.12
  En mandlig bilist måtte se sig godt og grundigt snydt, da han ville hjælpe en ung blondine med at få tanket op.
  Den mandlige bilist var tirsdag eftermiddag kørt ind på OK-tanken i Hjerting nord for Esbjerg for at tanke sin egen bil op.
  Dér mødte han en ung blondine i sommerkjole, der fortvivlet stod med kontanter, hun ikke kunne bruge til at betale benzinen med, - for tanken tog kun imod betaling med kort.
  Da manden havde kort, hjalp han den unge kvinde med at betale ved standeren, men det kom han til at fortryde.
  Den unge kvinde undlod nemlig at give manden pengene retur i kontanter. I stedet satte hun sig ind i bilen til sin veninde, hvorefter de kørte hurtigt væk, fortæller vagtchef Torben Møller ved Syd- og Sønderjyllands Politi til TV SYD.
  Politiet efterlyser nu to unge kvinder, der kører rundt i en ældre sølvgrå Sedan med bule på højre forskærm.
  
  Fra Twitter:
  blondinen undkører derefter uden at afregne med manden. Vi efterlyser en ældre sølvgrå Sedan personbil med bule i højre forskærm #politidk
  
  OK-tanken i Hjerting kl 1505. Sommerklædt blondine har kontanter automat vil ha et kort. Mande bilist tanker bilen med sit kort #politidk
  
  